Pisa

Pisa (výslovnosť: [písa] , často sa nesprávne uvádza [píza]; slov. prídavné meno znie pisanský alebo menej vhodne piský Slovenská reč 1965, str. 315-316) je mesto v regióne Toskánsko v Taliansku, hlavné mesto rovnomennej provincie. Mesto má rozlohu  a okolo 88 400 obyvateľov. Nachádza sa na brehoch rieky Arno, 10 km východe od ústia. Je hlavným mestom rovnomennej provincie a sídlom arcibiskupa.

Pisa, rímske Pisae, bolo pôvodne etruské obchodné centrum a od roku 180 pred Kr. rímska kolónia. Od 11. storočia sa v súperení s mestskými štátmi Janov a Benátky rozrástla na jednu z námorných a obchodných veľmocí v Stredozemnom mori. Mesto Pisa sa veľkou mierou zaslúžilo o porážku moslimov na ostrovoch Sardínia a Sicília. Obyvatelia Pise sa zúčastnili taktiež na križiackych ťaženiach. Výstavbou baziliky Santa Maria Assunta v 11. storočí sa začala nová epocha toskánskeho umenia, tzv. Pisanský štýl. V dlhých bojoch s Janovom nakoniec utrpelo pisanské loďstvo v roku 1284 pri ostrove Meloria rozhodujúcu porážku. 

V roku 1406 obsadili mesto Florenťania a keď koncom 17. storočia sa Livorno stalo hlavným prístavným mestom Toskánska, Pisa definitívne stratila svoj význam.

Pisa je svetoznáma vďaka Šikmej veži, ktorá sa tu nachádza.

 Osobnosti 
 Dagoberto z Pisy (* 1050 – † 1107), prvý arcibiskup z Pisy a druhý latinský patriarcha v Jeruzaleme
 Gelasius II. (* cca 1060 - † 1119), pápež
 Eugen III. (* ? - † 1153), pápež
 Gregor VIII. (* 1100 - † 1187), pápež
 Bona z Pisy (* 1156 - † 1207/1208), mníška a svätica
 Leonardo Pisano Fibonacci (* cca 1175 – † 1250), taliansky matematik 
 Nikola Pisano (* cca 1206 - † 1278), sochár a architekt často označovaný za zakladateľa moderného sochárstva
 Bonifác VIII. (* 1235 – † 1303), pápež
 Gugliemo Agnelli (* 1238 – † 1313), taliansky sochár a architekt
 Giovanni Pisano (* cca 1248 - † cca 1315), zlatník, sochár a architekt
 Pisanello (* pred rokom 1395 – † 1455), taliansky maliar, iluminátor a medailér
 Aurelio Lomi (* 1556 - † 1622), taliansky maliar neskorej renesancie a raného baroka
 Orazio Gentileschi (* 1563 – † 1639), taliansky ranobarokový maliar
 Galileo Galilei (* 1564 – † 1642), taliansky filozof, fyzik, astronóm a matematik obdobia renesancie 
 Giuseppe Mazzini (* 1805 – † 1872), taliansky vlastenec, filozof a politik
 Giovanni Battista Donati (* 1826 – † 1873), taliansky astronóm
 Giosuè Carducci (* 1835 – † 1906), taliansky básnik, nositeľ Nobelovej ceny za literatúru 
 Giovanni Gentile (* 1875 – † 1944), taliansky filozof a politik
 Enrico Fermi (* 1901 – † 1954), taliansky fyzik, nositeľ Nobelovej ceny 
 Carlo Azeglio Ciampi (* 1920), taliansky politik a bývalý taliansky prezident
 Carlo Rubbia (* 1934), taliansky časticový fyzik
 Antonio Tabucchi (* 1943), taliansky spisovateľ

 Partnerské mestá 
  Akko, Izrael
  Angers, Francúzsko, 1982
  Cagliari, Taliansko
  Coral Gables, USA
  Corumbà, Brazília
  Chang-čou, Čína
  Iglesias, Taliansko, 2009
  Jericho, Západný breh Jordánu, 2000
  Kolding, Dánsko
  Niles, USA, 1991
  Rodi, Grécko
  Santiago de Compostela, Španielsko
  Unna, Nemecko, 1996

 Referencie 

 Pozri aj 
 Botanická záhrada Pisa
 Šikmá veža v Pise

 Iné projekty 

 Externé odkazy 
 Oficiálna stránka


Kategória:Mestá v provincii Pisa